Ρολάντ Ζαΐμι

Ο Ρολάντ Ζαΐμι (Roland Zajmi) γεννήθηκε στις 6 Νοεμβρίου 1973 στα Τίρανα και είναι διεθνής παλαίμαχος Αλβανός ποδοσφαιριστής που αγωνιζόταν σαν επιθετικός. Εκτός από την θητεία του στο Αλβανικό ποδόσφαιρο, κατά το μεγαλύτερο μέρος της καριέρας του αγωνίστηκε στην Ελλάδα και έχει χαρακτηριστεί ως "γυρολόγος των ελληνικών γηπέδων".Ρολάντ Ζαϊμι: Ο γυρολόγος των γηπέδων, stokegeo.wordpress.com

 Καριέρα 
 Συλλογικό επίπεδο 
Προτού έρθει στην Ελλάδα αγωνιζόταν στο Αλβανικό πρωτάθλημα και αξιοσημείωτα, ποδοσφαιριστής υπήρξε επίσης και ο πατέρας του, Ντασαμίρ Ζαΐμι, κατά τις δεκαετίες του '70 και του '80. Από το 1993 μέχρι το 1995 έπαιξε στην Ντιναμό ΤιράνωνAlbania, 1993-94 top15goalscorers.blogspot.grAlbania, 1994-95 top15goalscorers.blogspot.gr και στη συνέχεια, την περίοδο 1995-1996 έπαιξε κατά σειρά στις Ολιμπίκ Τιράνων και Παρτιζάνι Τιράνων.Albania, 1995-96top15goalscorers.blogspot.gr

To 1996 τον απέκτησε η Προοδευτική. Αγωνίστηκε αρχικά στη Β' Εθνική, κερδίζοντας την άνοδο και το 1997 έκανε ντεπούτο στην Α' Εθνική. Με τη φανέλα της Προοδευτικής συνέχισε μέχρι τα μισά της σεζόν 1999-2000, όταν τον Φεβρουάριο του 2000 παραχωρήθηκε στον Ατρόμητο Αθηνών,εφ. Αθλητική Ηχώ, 29/2/2000, σελ. 29 με τη φανέλα του οποίου συνέχισε το υπόλοιπο της σεζόν, αγωνιζόμενος στην Γ' Εθνική. Το 2000 επέστρεψε στην Προοδευτική, με την οποία αγωνίστηκε μια χρονιά στη Β' Εθνική και το 2001 αποκτήθηκε από την Κασσάνδρα."«Μπαμ» με Ζαΐμι η Κασσάνδρα", εφ. Αθλητική Ηχώ, 17/7/2001, σελ. 24 Το 2002, επέστρεψε στην Προοδευτική, με την οποία αγωνίστηκε δύο χρόνια (2002-2003 και 2003-2004) στην Α' Εθνική. Το 2004 μετακομίζει στην Κύπρο για τον Απόλλων Λεμεσού, με τον οποίο αγωνίστηκε μια χρονιά και το 2005 επέστρεψε στην Ελλάδα και ξανά στην Προοδευτική, με την οποία αγωνίστηκε δύο χρονιές στη Β' Εθνική.

Το 2007 πήρε μεταγραφή στον Π.Α.Ο. Αγίου Δημητρίου,contra.gr με τον οποίο αγωνίστηκε μία σεζόν στην Β' Εθνική. Το 2008 μετακινήθηκε στην Πιερία για τον Πιερικό,Τα πάρε - δώσε των ομάδων της Β' Εθνικής tempo.gr με τη φανέλα του οποίου αγωνίστηκε στην Β' Εθνική το πρώτο μισό της περιόδου 2008-2009 και κατόπιν μεταπήδησε στον Ελπιδοφόρο Κηφισιάς, με τον οποίο ολοκλήρωσε τη σεζόν και έκλεισε την ποδοσφαιρική του καριέρα, βοηθώντας τον να προβιβαστεί στη Δ' Εθνική.

Το Νοέμβριο του 2009 ο βετεράνος πλέον ποδοσφαιριστής, εργάστηκε ως βοηθός προπονητή του Σούλη Παπαδόπουλου στον Πιερικό.ΠΙΕΡΙΚΟΣ: O Ζαϊμι βοηθός του Σούλη katerinisport.blogspot.com«Ξανάσμιξαν» Παπαδόπουλος-Ζαΐμι sport-fm.gr

 Διεθνές επίπεδο 
Με την Εθνική Αλβανίας συμμετείχε σε τέσσερις αγώνες, μεταξύ των οποίων οι τρεις ήταν φιλικοί αγώνες.

 Παραπομπές 

 Πηγές 
 Το προφίλ του Ρολάντ Ζαΐμι στο forum.transfermarkt.bg
 Το προφίλ του Ρολάντ Ζαΐμι στο transfermarkt.gr
 Η καριέρα του Ρολάντ Ζαΐμι από το 1996 μέχρι το 2009 στοwww.national-football-teams.com

Κατηγορία:Αλβανοί ποδοσφαιριστές
Κατηγορία:Ποδοσφαιριστές Ντιναμό Τιράνων
Κατηγορία:Ποδοσφαιριστές Παρτιζάνι Τιράνων
Κατηγορία:Ποδοσφαιριστές Σουπερλίγκα Αλβανίας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Π.Α.Ο. Αγίου Δημητρίου
Κατηγορία:Ποδοσφαιριστές Πιερικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα